Նախապատմությունն ամենքը գիտեն: Վերջին երկու-երեք օրում Ռուսաստանի արտաքին տնտեսական մահակը՝ РОССЕЛЬХОЗНАДЗОР-ը, արգելել է բելառուսական մսամթերքի ներմուծումը Ռուսաստան: Իհարկե, փաստաթղթային առումով ոչ թե Բելառուսից ներմուծումն է արգելվել, այլ նախ 8, ապա եւս 11 բելառուսական ընկերությունների արտադրանքի ներմուծումը: Բայց հանրագումարում հենց այդ արգելված ընկերություններն են մատակարարում բելառուսական մսամթերքի գրեթե ամբողջ ծավալը: Ռուսաստանը դեռ սեպտեմբերից էր սկսել արգելել տարբեր մթերքների ներմուծումը Բելառուսից, բայց հիմա, ինչպես երեւում է, ռուբիկոն է հատվել: Լուկաշենկոն, պատրվակ դարձնելով Ռուսաստանից մի գուբերնատորի հետ հանդիպումը, ինչ ասես, որ չի ասել, հետո էլ ասածները տարածել է պետական «Բելտա» գործակալությամբ: Ուղղակի աննախադեպ հայտարարությունների հիթ-շքերթ, որոնցից մի քանիսը մեջբերում ենք բնագրով.